لُک

لُک کاݪے رنگ دا اک سیال، چِپچِپا مادا، مائع یا نیم ٹھوس، پٹرولیئم دی شکل اے۔ جو لکڑی تے پتھر دے کوئلے ورگیاں چیزاں چوں نِکݪدا اے۔
امریکا وچ ایہنوں عام طور تے اسفالٹ کہیا جاندا اے۔ ایہ قدرتی ذخائر وچ پایا جا سکدا اے، ایہنوں پچ دے طور تے درجا بند کیتا جاندا اے۔ دنیا وچ لُک دا سَبھ توں وڈا قُدرتی ذخیرا جنوب مغربی ٹرینیڈاڈ وچ واقع پچ جھیل اے، جیہدا تخمینا 10 ملیئن ٹن اے۔
لُک دا بنیادی اِستعمال (%70) سڑک دی تعمیر وچ کیتا جاندا اے، جِتھے ایہنوں اسفالٹ کنکریٹ بݨاؤݨ لئی مجموعی ذرات دے ناݪ مݪا کے گلو یا بائنڈر دے طور تےورتیا جاندا اے۔ اس توں علاوا ایہنوں مُختلف چیزاں مثلن، سینک تے جنگال توں بچاؤ لئی لکڑی تے لوہے اُتے لایا جاندا اے تے سڑکاں دی تعمیر وچ سڑکاں دے اُپر بچھایا جاندا اے تے چھتاں اُتے وی پایا جاندا اے تاکہ چھٹاں پاݨی توں محفوظ رہݨ۔

گٹھ:کیمیائی مواد
گٹھ:کیمیائی آمیزے